Premijer liga Bosne i Hercegovine 2004/2005.
Premijer liga Bosne i Hercegovine 2004/05. bila je peta po redu sezona Premijer lige, prvog nogometnog ranga Bosne i Hercegovine. Sezona je počela 7. augusta 2004. godine, a posljednje kolo je odigrano 28. maja 2005. godine. Prvenstvo je osvojio Zrinjski Mostar sa 61 osvojenim bodom. Drugoplasirani je bio Željezničar sa deset bodova manje. Žepče koje je sezonu završilo na dvanaestom mjestu se plasiralo u Kup UEFA iz razloga što klubovi ispred njega nisu ispunjavali kriterije UEFA-e. Iz lige su ispali Borac Banja Luka i Rudar Ugljevik. Utakmica 11. kola između Slavije i Borca koja je odigrana 31. oktobra 2004. godine registovana je rezultatom 3-0 za Slaviju, a Borcu je oduzet i jedan bod. Najbolji strijelac ove sezone je bio igrač Zrinjskog Zoran Rajović sa 17 golova.